Eenjarige verdrink in Boksburg-swembadArgieffoto ŉ Eenjarige seuntjie het Vrydagmiddag in ŉ swembad by ŉ huis in Boksburg verdrink. “Dit is nog nie duidelik hoe die seuntjie in die water beland het nie,” het Chris Botha, woordvoerder vir Netcare 911, in ŉ verklaring gesê. “Die gesin was in die oprit besig om te probeer om die kind by te bring toe paramedici opgedaag het.” Paramedici het egter bepaal die seuntjie is oorlede voor hulle nog by die toneel opgedaag het. Die polisie sal die voorval ondersoek.